**Előterjesztés a Balaton-Nagybereki Vízitársulat 2021.05.28.-i Küldöttgyűlésére**

**Tárgy:** Beszámoló a a 2020. évi feladatok teljesítéséről.

**Tisztelt Küldöttgyűlés!**

2020 évi feladattervünket a Küldöttgyűlés a **6/2020.(04.24.). KGY. sz**. határozatával hagyta jóvá az alábbi tartalommal:

**6/2020.(04.24.). KGY. sz. határozat**

***A küldöttgyűlés megtárgyalta az előterjesztést, és az abban foglaltakat az alábbiak szerint hagyja jóvá:***

***1.)***

***Közfeladatok ellátását és a vízjogi üzemelési engedélyben foglalt csatorna fenntartási kötelezettségek végrehajtását a havi megrendelésekben foglalt műszaki tartalommal hajtsa végre a társulat. A megrendelésben rögzítendő feladatok vízjogi üzemelési engedélynek való megfeleltetését a Megrendelő műszaki ellenőre és a társulat ügyvezetése közösen felügyeli.***

***2.)***

***Elszámolása az első két hónapban a korábbi elszámolási gyakorlatnak megfelelően megtörtént a vállalkozási szerződésben rögzítettek szerint.***

***3.)***

***Az eredmény tartalékot felemésztő konstrukció bevezetésével a Küldöttgyűlés egyetért azzal a kikötéssel, hogy a törzs tőkét veszélyeztető helyzet kialakulása előtt mindenképp kezdeményeznie kell az ügyvezetésnek a stabil működést biztosító elszámolási formára történő átállást.***

***4.)***

***A kockázat elemzés kiértékelése alapján meghatározott 2020-ra vonatkozó feladatok végrehajtásával a Küldöttgyűlés egyetért, és azok teljesítésére a 2020 évi feladatokra vonatkozó beszámolóban az ügyvezetés térjen ki.***

***5.)***

***Belvíz átemelési tevékenység végzését továbbra is vállalkozási tevékenység keretében végezze a társulat. A megkötendő szerződések alapján kiszámlázásra kerülő számla ellenértéke nyújtson fedezetet a felmerülő önköltségre, valamint 7 % marginra a vállalkozási szerződésben rögzített módon. Pénzügyi fedezetet a szerződés szerinti havi számlákkal, és a szolgáltatásra igényt tartó egyéb szervezetekkel kötendő megállapodás alapján kiállítandó számlákkal kell biztosítani.***

Fenti feladataink végrehajtása az alábbiak szerint valósult meg.

**Csatorna fenntartás.**

KGY határozatnak megfelelő vállalkozási szerződést megkötöttük a finanszírozó Hubertus Agráripari Bt.-vel.

Szerződésünk alapján elvégeztük a csatorna hálózatunkon az egyszeri kaszálást, - zömében a 2020-as év második felében, - kismértékben a 2021 év elejére áthúzódóan. A csatornák kotrása éven át folyamatosan történ. Ennek során a gátakon, rézsűkön és a mederben elvégeztük a csatolt táblázatokban szereplő munka nemeket és munka mennyiségeket. Szolgáltatásunk nyújtásához felmerült erő és munkagép bérleti költségünk 60 500 ezer Ft volt.

A KGY határozatnak megfelelően a vállalkozási szerződésünk szolgáltatási díjait úgy állapítottuk meg, hogy az eredmény tartalékunk részben felhasználásra kerüljön, ezt tükrözi a mérlegbeszámolónk eredménye is.

**Belvíz átemelés.**

2020 év közepesen csapadékos volt, így a balatonfenyvesi szivattyútelepen 4 850 em3 belvizet kellett átemelnünk a szivattyú állomáson a csatolt táblázat szerinti havi bontásban.. Az éves mennyiség szélsőségességére jellemző, hogy 2019-ben csak 1 347 840 m3 volt az átemelt mennyiség, szemben az azt megelőző 2018-as év 16 750 000 m3-ével szemben. Így a 2020 közepesen csapadékos évnek minősíthető.

A feladattervünket jóváhagyó KGY határozatban foglaltaknak fentiek szerint eleget tettünk.

A Küldöttgyűlés határozata alapján az elhanyagolt csatornák kockázat elemzését elvégeztük, és a Küldöttgyűlés által elfogadott több éves felújítási programba kezdtünk.

Az előterjesztés mellékleteként csatoltuk a 2020-ra elfogadott felújítási tervet, és annak megvalósult, kiegészített változatát.

Abból megállapítható, hogy az eredetileg 18 tételből álló programmal szemben annak 17 tételét sikerült megvalósítani, valamint további 32 csatornát tudtunk jó karba helyezni.

Az ehhez szükséges gépeket a bérbeadó Hubertus tudta biztosítani, és megrendelőként a felmerült költségeket is vállalta.

**Határozati javaslat:**

**1.) A Küldöttgyűlés elfogadja a 2020 évi feladatok végrehajtásáról szóló beszámolót**

**- 2 481 225 nm csatorna és gát felület kaszálásával,**

**- 333 427 nm felületen a védművek gépi gondozásával,**

**-3 872 műszakórával a védművek , műtárgyak kézi gondozásával,**

**- 54 606 m3 meder kotrással, és**

**- 4 843 000 m3 belvíz átemeléssel.**

**2.) A Küldöttgyűlés elfogadja a kockázat elemzés alapján elvégzett jó karba helyezéseket, és utasítja az ügyvezetést, hogy gondoskodjon az ütemezett folytatásáról is 2021 évben a rendelkezésre álló gépi és humán erőforrások igénybe vételével.**

Kelt: 2021..05.19. Kéthely Sári-puszta

Oliver Hahnenkamm IB Elnök